Börn | Meðganga og fæðing | mbl | 11.12.2019 | 7:00 Beyoncé missti fóstur nokkrum sinnum áður en hún eignaðist eldri dóttur sína . AFP Tónlistarkonan Beyoncé Knowles opnaði sig um fórsturmissi sem hún varð fyrir í nýlegu viðtali við Elle . Beyoncé lýsir fósturmissi sem lærdómi sem hún vissi ekki að hún þyrfti að læra fyrr en það kom fyrir hana . „ Ég byrjaði að leita að dýpri merkingu þegar lífið byrjaði að kenna mér það sem ég vissi ekki að ég þyrfti . Árangur lítur öðruvísi út fyrir mér núna . Ég lærði að allur sársauki er í raun gjöf . Að missa fóstur kenndi mér að ég þyrfti að vera mín eigin móðir áður en ég gæti verið móðir einhvers annars . Síðan eignaðist ég Blue og þá varð leitin að tilgangi mínum í lífinu dýpri , “ sagði Beyoncé . Beyoncé eignaðist sitt fyrsta barn , Blue Ivy , með eiginmanni sínum Jay-Z árið 2012 . Þau eiga einnig saman tvíburana Sir og Rumi sem komu í heiminn í júní árið 2017 . „ Ég dó og var endurfædd í sambandi mínu og leitin að sjálfinu varð enn sterkari . Það er erfitt fyrir mig að fara aftur á bak . Að vera númer eitt var ekki lengur fremst í forgangsröðuninni . Minn raunverulegi sigur er að búa til list og arfleifð sem lifir mig . Það er mér mikil lífsfylling , “ sagði Beyoncé .